2010-től saját domain címe lesz Székelyföldnek, már bejegyezték, de a Székely Nemzeti Tanács aláírásokat gyűjt.

A Székely Nemzeti Tanács honlapján olvasható közlemény szerint alig három nap alatt közel négyezer támogató aláírásával hitelesítette a székelyföldi legfelső szintű tartománynevet. A .sic megszerzését a Székely Nemzeti Tanács kezdeményezte, és az ICANN május 13-án jegyezte be. Ahhoz azonban, hogy 2010 első negyedévétől ez lehessen Székelyföld saját internetes tartományneve, legalább 250 ezer támogató aláírás szükséges. Az SZNT arra buzdítja a székely autonómiatörekvések iránt elkötelezetteket, hogy írják alá az itt elérhető felhívást, ezzel támogassák a legfelső internetes tartomány létrejöttét. A SIC ISO-kódként való elismertetése ugyanakkor lehetővé teszi, hogy Románia közigazgatási átalakítása után – a mostani CV, HR, MS helyett – a Székelyföldre utaló rövidítés hivatalosan is használható legyen a gépjárműveken.

A .sic rövidítés a "siculitas" (mai fordítása "székelység") szóból ered, amely nem csupán a közösség mai nevére utal, hanem – mivel a középkori magyar közigazgatásban az önkormányzó, szabadságjogokkal felruházott közösséget jelentette – a névválasztással visszautalunk a székely szabadság történelmi gyökereire is - írja Ferencz Csaba, az SZNT tájékoztatási alelnöke.

.SIC legfelső szintű tartomány a székely identitásért (sznt.ro)



Dotsick (Meltdown)



SIC – Önkormányzati autók székelyföldi jelzéssel (Ludvig Zsuzsanna)



Hajrá hajrá! (Garage Glam)



Székelyföld az interneten! - .sic (Szóri blogja)